Itäkeskus

Itäkeskus () on Helsingin 45. kaupunginosaan eli Vartiokylään kuuluva osa-alue Itä-Helsingissä. Se on samalla huomattava aluekeskus metroasemineen, kauppakeskuksineen ja pikaraitiotien päätepisteineen. Itäkeskus rajoittuu etelässä Marjaniemeen, idässä Puotilaan, pohjoisessa Puotinharjuun ja lännessä Roihuvuoreen. Viralliseksi osa-alueeksi se erotettiin Puotinharjusta vuonna 1996.

Itäkeskuksen asukasluku on 5 045 (31.12.2024) , pinta-ala 1,1 km² ja työpaikkojen määrä 3 516 (31.12.2022) . Valtionverotuksen alaiset keskitulot olivat vuonna 2006 19 313 euroa, eli pienemmät kuin esimerkiksi Mellunmäessä ja Kontulassa, mutta suuremmat kuin Jakomäessä tai Kurkimäessä.

Itäkeskuksen asukkaista 38,1 prosenttia oli ulkomaalaistaustaisia vuoden 2018 lopussa.Helsingin koko väestö ja ulkomaalaistaustaiset taustamaanosan mukaan osa-alueittain 1.1.2019  Asukkaista noin 12 prosenttia oli afrikkalaistaustaisia, mikä oli suurin osuus kaikista Helsingin osa-alueista.

 Historia 
Itäkeskusta on rakennettu 1970-luvulta alkaen. Siellä toiminut vanha K-Citymarket avasi ovensa 31. maaliskuuta 1977. Sen 67 246 kuutiometrin halliin mahtui 6 500 neliömetrin kokoinen myymälä. K-Citymarket on rakennettu pellolle, jossa vielä 1960-luvun lopulla laidunsi karjaa ja viljeltiin muun muassa papuja, kaalia ja porkkanaa. Moni nykyisin keski-ikäisistä entisistä itähelsinkiläisistä lähiölapsista ollut töissä näillä niin sanotuilla Nymanin pelloilla papusatoa korjaamassa.

Kaupunginhallitus päätti 2. joulukuuta 1996 (1738 §) hyväksyä suunnittelun yhteiset lähtökohdat vuosiksi 1997 ja 1998. Tähän sisältyi  uusi osa-alue 457 Itäkeskus – Östra centrum.

 Palveluita ja nähtävyyksiä 
Itäkeskus tunnetaan ennen kaikkea 1980-luvulla rakennetusta Itiksen kauppakeskuksesta, jonka nimi ennen oli myös Itäkeskus ja joka mainostaa itseään Pohjoismaiden suurimpana. Maaliskuussa 2009 kauppakeskuksen naapuriin Kehä I:n vastakkaiselle puolelle avattiin uusi Prisma-hypermarketti. Itäväylän toisella puolella kauppakeskus Itistä vastapäätä sijaitsee lokakuussa 2017 valmistunut kauppakeskus Easton Helsinki, johon muun muassa K-Citymarket muutti vanhasta 40-vuotiaasta puretusta rakennuksestaan.

Kaupunginosassa sijaitsevat myös Näkövammaisten palvelu- ja toimintakeskus Iiris ja Marjaniemen siirtolapuutarha, jonka itäreunalla virtaa Mustapuro. Itäkeskuksen eteläreunalla sijaitsee Ystävyydenpuisto. 19-kerroksinen Helmitorni on Helsingin toiseksi korkein tornitalo.

Myös Puotinharjun palvelut ovat kivenheiton päässä: Puotinharjun ostoskeskus eli Puhos sijaitsee aivan Itiksen vierellä - sekin oli aikanaan valmistuessaan Pohjoismaiden suurin lajissaan. Sitä on myöhemmin laajennettu Kehä I:n suuntaan. Puhoksen vieressä sijaitsevat myös Matteuksenkirkko sekä kulttuurikeskus Stoa, jossa toimii muun muassa kirjasto ja musiikkisali.

 Väestö 
Itäkeskuksen asuinalueen maahanmuuttajaprosentti kuuluu Helsingin korkeimpiin, jonka johdosta alueelle on syntynyt paljon ulkomaalaisia kauppoja. Esimerkiksi Ostoskeskus Puhoksen kaupoista melkein kaikki kuuluvat maahanmuuttajien omistukseen.

 Julkinen liikenne 

 Metro 
Itäkeskus oli Helsingin metron alkuperäinen päätepysäkki linjan auetessa vuonna 1982.  Nykyään Itäkeskus on merkittävä bussi- ja metroliikenteen solmukohta, jossa keskustasta tuleva metrorata haarautuu Vuosaareen ja Mellunmäkeen.

Raitiolinja 15

Kehämäisen raitiolinjan 15 (Itäkeskus - Oulunkylä - Leppävaara - Keilaniemi) itäinen päätepysäkki sijaitsee Itäkeskuksen joukkoliikenneterminaalin kupeessa osa-alueen rajalla. Raitiolinjan päätepysäkin siirtämistä terminaalin alueelle suunnitellaan.

 Bussilinjat 
Seuraavat bussilinjat käyvät Itäkeskuksen metroasemalla:

 54 Itäkeskus (M) - Pukinmäki -  Pakila - Pitäjänmäki - Valimo
 80 Itäkeskus (M) - Roihupelto - Roihuvuori - Herttoniemi (M)
 82 Itäkeskus (M) - Roihuvuori - Herttoniemi (M)
 82B Itäkeskus (M) - Roihuvuori - Tammisalo - Herttoniemi (M)
 92 Itäkeskus (M) - Metrovarikko - Myllypuro (M) - Alakiventie
 94 Itäkeskus (M) - Puotinharju - Kontula (M) - Kontulankaari
 94N Rautatientori - Herttoniemi (M) - Itäkeskus (M) - Roihuvuori - Kontula (M) - Kontulankaari
 95 Itäkeskus (M) - Vartioharju - Mellunmäki (M) - Vesala - Kontula (M) - Keinutie
 97 Itäkeskus (M) - Vartiokylä - Mellunmäki (M)
 97V Itäkeskus (M) - Puotila - Mellunmäki (M)
 97N Rautatientori - Herttoniemi (M) - Itäkeskus - Puotila - Mellunmäki (M) - Vesala - Kotikonnuntie
 98 Itäkeskus (M) - Marjaniemi - Rastila (M)
 500 Itäkeskus (M) - Roihupelto - Herttoniemi (M) - Vallila - Pasila - Meilahti - Munkkiniemi - Munkkivuori
 500N Itäkeskus (M) - Roihupelto - Herttoniemi (M) - Vallila - Pasila - Meilahti - Munkkiniemi - Munkkivuori
 554 Itäkeskus (M) - Pukinmäki - Pakila - Pitäjänmäki - Leppävaara - Keilaniemi - Tapiola - Westend
 561 Itäkeskus (M) - Malmi - Tapaninvainio - Tammisto - Pakkala - Aviapolis - Viinikkala - Kivistö
 562 Itäkeskus (M) - Malmi - Tapaninvainio - Siltamäki - Suutarila - Aviapolis - Lentoasema
 805 Itäkeskus (M) - Puotila - Vartioharju - Mellunmäki (M)- Mellunkylä - Myllypuro (M) - Myllypadontie
 831 Itäkeskus (M) - Landbo
 831K Itäkeskus (M) - Karhusaari - Landbo
 841 Itäkeskus (M) - Söderkulla - Nikkilä
 841N Rautatientori - Herttoniemi (M) - Itäkeskus (M) - Söderkulla - Nikkilä - Nikkilän kartano
 842 Itäkeskus (M) - Söderkulla - Eriksnäs
 843 Itäkeskus (M) - Söderkulla - Kalkkiranta
 844 Itäkeskus (M) - Söderkulla - Taasjärvi

Seuraavat bussilinjat ohittavat Itäkeskuksen Itäväylää pitkin, mutta eivät käy metroasemalla:

 90A Rautatientori - Herttoniemi (M) - Itäkeskus - Rastila (M) - Vuosaari - Vuosaaren satama
 90N Rautatientori - Herttoniemi (M) - Roihupelto - Itäkeskus - Rastila (M) - Vuosaari (M) - Mustalahdentie
 95N Rautatientori - Herttoniemi (M) - Tammisalo - Roihuvuori - Marjaniemi - Vartioharju - Mellunmäki (M) - Länsimäki - Mellunmäki (M)
 96N Rautatientori - Herttoniemi (M) - Itäkeskus - Rastila (M) - Aurinkolahti - Porslahti

 Lähteet 

 Aiheesta muualla 

*
Luokka:Seulonnan keskeiset artikkelit